Държавен вестник, бр. 60, 2018 г., стр. 15

БРОЙ  60	
Д Ъ Р Ж А В Е Н  В Е С Т Н И К 	
СТР.  15  
МИНИСТЕРСТВО  
НА ФИНАНСИТЕ
Правилник за изменение и допълнение на 
Правилника за прилагане на Закона за акци-
зите и данъчните складове (обн., ДВ, бр. 42 
от 2006 г.; изм. и доп., бр. 61 и 70 от 2006 г., 
бр. 8 и 33 от 2007 г., бр. 4 от 2008 г., бр. 28 и 
100 от 2009 г., бр. 24 и 78 от 2010 г., бр. 16 и 
44 от 2011 г., бр. 7 от 2012 г., бр. 25 и 110 от 
2013 г., бр. 12 и 28 от 2014 г., бр. 49 от 2015 г., 
бр. 2 от 2016 г., бр. 13 и 80 от 2017 г.)
§ 1. В глава втора наименованието на раз­
дел I се изменя така: „Ред за освобождаване от 
облагане с акциз и възстановяване на платен 
акциз по силата на международен договор“.
§ 2. В чл. 4б се правят следните изменения 
и допълнения:
1. Досегашният текст става ал. 1.
2. Създават се ал. 2 – 10:
„(2) В случаите по чл. 21, ал. 1, т. 2 от 
закона освобождаването се извършва чрез 
възстановяване, когато акцизът е платен:
1. при внасяне на акцизни стоки на тери-
торията на страната;
2. при въвеждане на акцизни стоки на 
територията на страната от територията на 
друга държава членка;
3. при закупени акцизни стоки на терито-
рията на страната;
4. при извеждане на акцизни стоки от 
данъчен склад;
5. когато акцизните стоки се продават от 
лица, регистрирани по чл. 57а, ал. 1 от закона.
(3) Възстановяването на акциза по ал. 2 се 
извършва въз основа на подадено искане по 
образец съгласно приложение № 1а.
(4) Към искането по ал. 3 се прилагат до-
кументи, удостоверяващи начисляването и/
или плащането на акциза, като в случаите 
при закупени акцизни стоки на територията 
на страната се прилагат и данъчните фактури 
(оригинал или заверени копия) за извършените 
покупки и техен опис.
(5) Искането по ал. 3 ведно с документите 
по ал. 4 се подават до началника на митница 
Столична.
(6) Митница Столична проверява искането 
по ал. 3 за редовност и допустимост, както и 
приложените документи. В случай че се уста-
новят нередовности, органът, извършил про-
верката, уведомява лицето, подало искането, 
и му определя 14-дневен срок за отстраняване 
на нередовностите или за предоставяне на 
допълнителна информация считано от полу-
чаването на уведомлението. Началникът на 
митница Столична събира по служебен ред 
информация относно наличието на право на 
възстановяване по ал. 2.
(7) При неотстраняване на нередовностите 
или при непредоставяне на допълнителната 
информация в посочения срок началникът на 
митницата издава решение, с което прекратява 
производството. Решението за прекратяване 
на производството подлежи на обжалване по 
реда на глава десета, раздел IV от Админист­
ративнопроцесуалния кодекс.
(8) Органът по ал. 5 в едномесечен срок от 
постъпване на искането, съответно от отстра-
няване на нередовностите в него или предос-
тавяне на исканата допълнителна информация, 
се произнася с мотивирано решение, с което 
уважава или отказва искането – изцяло или 
частично, като възстановява или прихваща 
подлежащата на възстановяване сума. Непро-
изнасянето в срок се смята за мълчалив отказ 
изцяло по направеното искане.
(9) Решението по ал. 8 може да се обжалва 
по реда на Данъчно-осигурителния процесу-
ален кодекс.
(10) Подлежащата на възстановяване сума 
се превежда с платежно нареждане по сметка 
на лицето в 7-дневен срок от влизане в сила 
на решението по ал. 8.“
§ 3. В раздел 1б на глава втора се създава 
чл. 4д:
„Чл. 4д. (1) В случаите на освобождаване от 
плащане на акциз, предвидени в чл. 21, ал. 1, 
т. 16 от закона, лицата подават уведомление 
до компетентното митническо учреждение по:
1. местонахождение на данъчния склад или 
обекта на данъчнозадълженото лице;
2. седалище на лицето при внасяне на 
акцизните стоки на територията на страната.
(2) Уведомлението се подава преди започ-
ване на транспортирането до мястото, където 
ще се извършват научните изследвания или 
изследванията, свързани с качеството на 
продукцията.
(3) Уведомлението съдържа най-малко 
следната информация:
1. наименование и ЕИК на лицата по ал. 1;
2. идентификационен номер на данъчния 
склад или обекта;
3. наименование и ЕИК на лицето, което ще 
извърши научните изследвания или изследва-
нията, свързани с качеството на продукцията;
4. вид на акцизните стоки (цигари или 
тютюн за пушене);
5. код по КН;
6. количество (къса или кг);
7. дата на транспортиране;
8. цел на научните изследвания и/или 
изследванията, свързани с качеството на 
продукцията;
9. дата и подпис.
(4) Движението на акцизните стоки се 
съпровожда с копие от регистрираното уве-
домление.
(5) В случаите по чл. 21, ал. 1, т. 16 от 
закона, когато стоките се изпращат за друга 
държава членка, се прилагат разпоредбите 
на режим отложено плащане на акциз или 
чл. 76а от закона.“